CELEX: 
Language: sl
Date: 2021-12-13 00:00:00
Title: DELEGIRANA DIREKTIVA KOMISIJE (EU) .../ o spremembi Priloge III k Direktivi 2011/65/EU Evropskega parlamenta in Sveta glede izjeme za uporabo živega srebra v (kompaktnih) fluorescentnih sijalkah z enojnim podnožjem za splošno razsvetljavo zaradi prilagoditve znanstvenemu in tehničnemu napredku

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Ta delegirana direktiva Komisije zaradi prilagoditve znanstvenemu in tehničnemu napredku spreminja Prilogo III k Direktivi 2011/65/EU Evropskega parlamenta in Sveta o omejevanju uporabe nekaterih nevarnih snovi v električni in elektronski opremi (prenovitev)
                  1
                (v nadaljnjem besedilu: direktiva RoHS). Sprememba zadeva navedene vrste uporabe živega srebra v (kompaktnih) fluorescentnih sijalkah z enojnim podnožjem za splošno razsvetljavo.  
            
            
               Direktiva RoHS omejuje uporabo nekaterih nevarnih snovi v električni in elektronski opremi (v nadaljnjem besedilu: EEO), kot je določeno v njenem členu 4. Trenutno je omejenih deset snovi, ki so navedene v Prilogi II k direktivi RoHS: svinec, živo srebro, kadmij, šestvalentni krom, polibromirani bifenili (PBB), polibromirani difeniletri (PBDE), bis(2-etilheksil) ftalat (DEHP), benzil butil ftalat (BBP), dibutil ftalat (DBP) in diizobutil ftalat (DIBP). V prilogah III in IV so navedeni materiali in komponente EEO za posebne vrste uporabe, ki so izvzete iz omejitev snovi iz člena 4(1).
            
            
               Člen 5 Direktive določa, da se prilogi III in IV prilagodita znanstvenemu in tehničnemu napredku, kar lahko vključuje odobritev, obnovitev ali razveljavitev izjem. V skladu s členom 5(1)(a) se izjeme vključijo v prilogi III in IV samo, če se s tako vključitvijo ne zmanjša varovanje okolja in zdravja, ki ga zagotavlja Uredba (ES) št. 1907/2006 (REACH)
                  2
               , ter če je izpolnjen kateri koli od naslednjih pogojev: (i) odstranitev ali nadomestitev snovi tehnično ali znanstveno ni izvedljiva s spremembo konstrukcije ali z nadomestitvijo z materiali in komponentami, ki ne zahtevajo katerega od materialov ali snovi, naštetih v Prilogi II; (ii) zanesljivost nadomestkov ni zagotovljena; (iii) skupni negativni vplivi na okolje, zdravje in varnost potrošnika, ki bi jih povzročila nadomestitev snovi, bi utegnili prevladati nad skupnimi prednostmi za okolje, zdravje in varnost potrošnikov. 
            
            
               Poleg tega se morata pri odločitvah o izjemah in njihovem trajanju upoštevati razpoložljivost nadomestkov in družbeno-ekonomski vpliv nadomestitve. Odločitve o trajanju izjem se morajo sprejeti ob upoštevanju vseh možnih vplivov na inovacije. Kadar je primerno, se mora pri obravnavi splošnih vplivov izjeme upoštevati celotni življenjski cikel. 
            
            
               Člen 5(1) tudi določa, da mora Komisija sprejeti posamezne delegirane akte za vključitev ali po potrebi izbris materialov in komponent EEO za posebne vrste uporabe, navedene na seznamih v prilogah III in IV. Člen 5(3) in Priloga V določata postopek za predložitev zahtevkov glede izjem.
            
            
            
               2.POSVETOVANJA PRED SPREJETJEM AKTA
            
            
               Komisija prejme zahtevke
                  3
                gospodarskih subjektov za odobritev ali obnovitev izjem na podlagi člena 5(3) in Priloge V k direktivi RoHS.
            
            
               Veljavna izjema 1(a) do (e) iz Priloge III dovoljuje uporabo živega srebra v (kompaktnih) fluorescentnih sijalkah z enojnim podnožjem, ki ne presega naslednjih vrednosti (na razelektritveno cevko): 
            
            
               1(a) za splošno razsvetljavo < 30 W: 2,5 mg; 
            
            
               1(b) za splošno razsvetljavo ≥ 30 W in < 50 W: 3,5 mg; 
            
            
               1(c) za splošno razsvetljavo ≥ 50 W in < 150 W: 5 mg; 
            
            
               1(d) za splošno razsvetljavo ≥ 150 W: 15 mg; 
            
            
               1(e) za splošno razsvetljavo s krožno ali kvadratno strukturno obliko in premerom cevi ≤ 17 mm: 7 mg. 
            
            
               Komisija je decembra 2014 in januarja 2015 prejela dva zahtevka za obnovitev povezanih vnosov izjeme. Eden od zahtevkov je bil januarja 2020 dopolnjen z dodatnimi informacijami. Vlagatelja sta v bistvu trdila, da nadomestki za vse zadevne vrste uporabe niso na voljo. En vložnik je navedel, da kljub vse večji razpoložljivosti alternativ s svetlečimi diodami (LED) brez živega srebra na trgu EU te niso vedno popolnoma združljiv nadomestni del za široko paleto kompaktnih fluorescentnih sijalk za potrošnike in poklicne končne uporabnike. Drugi vlagatelj je trdil podobno
                  4
               .
            
            
               V skladu z zahtevami direktive RoHS (člen 5(5), drugi pododstavek) izjema ostane veljavna, dokler Komisija ne sprejme odločitve o zahtevku za obnovitev. 
            
            
               Da bi ocenila zahtevka za obnovitev navedene izjeme, je Komisija najprej junija 2015 začela študijo
                  5
               , ki se je zaključila leta 2016, da bi pripravila zahtevano tehnično in znanstveno oceno, vključno z osemtedenskim spletnim posvetovanjem z deležniki
                  6
               . Poleg navedene študije, v kateri so bili ocenjeni obsežni tehnični in znanstveni podatki ter prejeti prispevki, je Komisija izvedla dve dopolnilni študiji/posodobitvi, v katerih so sodelovali deležniki. Leta 2019 je bila objavljena študija
                  7
               , ki se je osredotočila na družbeno-ekonomsko oceno in razpoložljivost nadomestkov, leta 2020 pa je bila ta študija na podlagi najnovejših podatkov in modeliranja posodobljena
                  8
               . Objavljena so bila končna poročila o študiji in posodobitvi družbeno-ekonomskih ocen
                  9
               ; deležniki so bili o tem uradno obveščeni.
            
         
         
            
               Komisija se je na srečanju strokovnjakov 1. septembra 2016, 29. oktobra 2018 in 21. oktobra 2019 posvetovala s strokovno skupino držav članic za delegirane akte na podlagi direktive RoHS. Komisija je julija 2020 v pisnem posvetovanju obvestila strokovno skupino držav članic o posodobitvi družbeno-ekonomske ocene iz leta 2020 in prejela stališča držav članic o predlaganem ukrepanju. Izvedla je vse potrebne postopkovne korake v zvezi z zahtevki za izjemo od omejitve snovi na podlagi člena 5(3) do 5(7) direktive RoHS
                  10
               . Svet in Evropski parlament sta bila o vseh dejavnostih uradno obveščena.
            
            
               V poročilih o podporni študiji so bile izpostavljene naslednje tehnične informacije in ocena:
            
            
               ·V študiji iz let 2015 in 2016 je bilo ugotovljeno, da so na trgu Unije na voljo zanesljivi nadomestki brez živega srebra. V študiji so bili navedeni številni dokazi, da je nadomestitev živega srebra v kategorijah sijalk, ki jih zajema izjema, znanstveno in tehnično izvedljiva.
            
            
               ·V posodobitvah študije iz let 2019 in 2020 je bil poudarek na razpoložljivosti nadomestkov in družbeno-ekonomskem vplivu nadomestitve. Dokumentirano je bilo, da so skupni stroški nadomestitve v veliki meri odvisni od deleža sijalk, ki so na trgu na voljo kot nadomestki, in da bi se stroški nadomestitve sorazmerno hitro izravnali s koristmi, ki bi jih prinesli s tem povezani prihranki energije. Posodobitev družbeno-ekonomske ocene iz leta 2020 je pokazala, da bi se skupno z nadomestitvijo kategorij sijalk, ki so zajete v oceni, z alternativami s svetlečimi diodami (LED) preprečilo dajanje na trg Evropske unije 2 882 kg živega srebra v sijalkah
                  11
               . Na splošno bi se prezgodnji nastanek e-odpadkov zaradi potrebe po spremembi ožičenja sijalk in njihovi nadomestitvi v nekaterih kategorijah sijalk izravnal s preprečitvijo prihodnje uporabe živega srebra in z doseganjem znatnih prihrankov energije.
            
            
               V znanstvenih in tehničnih ocenah, v katere so bila vključena tudi posvetovanja z deležniki, je bilo navedeno, da v zvezi z izjemo 1(a) do (e) zdaj nobena merila za izjemo niso izpolnjena. Zlasti je bilo v ocenah ugotovljeno, da so alternative brez živega srebra že na voljo. Razpoložljivost nadomestkov je bila poleg tega dokumentirana, izračuni na podlagi teh dokazov o družbeno-ekonomskem vplivu nadomestitve živega srebra pa so pokazali skupne
                  12
                prihranke in skupne prednosti v smislu okolja, zdravja in varnosti potrošnikov. Za družbeno-ekonomsko analizo ni bilo potrebno prehodno obdobje.
            
            
               V skladu s smernicami za boljše pravno urejanje je bil osnutek delegirane direktive objavljen na portalu za boljše pravno urejanje s štiritedenskim obdobjem za pripombe. Med posvetovanjem o osnutku akta je bilo prejetih 12 prispevkov članov javnosti. Izraženi pomisleki so bili obravnavani, sprememba osnutka akta pa se ni zdela potrebna.
            
            
            
               3.PRAVNI ELEMENTI DELEGIRANEGA AKTA
            
            
               Z delegirano direktivo se na podlagi člena 5(1) razveljavlja izjema 1(a) do (e), iz Priloge III k Direktivi 2011/65/EU za uporabo živega srebra v določene namene v sijalkah, ki vsebujejo živo srebro.
            
            
               Komisija je v oceni zahtevka za izjemo na podlagi podpornih študij in posvetovanj ugotovila, da nobeno od meril iz člena 5(1)(a) direktive RoHS, ki upravičujejo nadaljnje podaljšanje izjeme, ni izpolnjeno. Nadomestitev živega srebra z zanesljivimi nadomestki v kategorijah sijalk, ki jih zajema ta izjema, je znanstveno in tehnično izvedljiva, navedeni pa so tudi dokazi, da pri skupnem vplivu nadomestitve prednosti za okolje, zdravje in varnost potrošnikov v veliki meri prevladajo nad kakršnimi koli negativnimi vplivi. Zlasti pa se z nadomestitvijo ne bi le preprečilo dajanje znatnih količin živega srebra na trg EU, temveč bi se tudi dosegli prihranki energije in dodatno spodbudile inovacije
                  13
               . Skratka, pogoji za izjemo niso več izpolnjeni, vnosi 1(a) do (e) pa se črtajo v skladu s členom 5(1)(b). 
            
            
               Datum izteka veljavnosti te izjeme je določen v skladu s členom 5(6) direktive RoHS, ki določa, da v primeru razveljavitve izjeme ta preneha veljati ne prej kot 12 mesecev in najpozneje 18 mesecev po datumu navedene odločitve. V tem primeru je treba določiti najzgodnejši datum izteka 12 mesecev.  Ni praktičnih okoliščin, zaradi katerih bi bilo potrebno daljše prehodno obdobje. 
            
            
               Pravni instrument je delegirana direktiva, kar je v skladu s pooblastitvenim pravnim aktom – Direktivo 2011/65/EU, zlasti s pooblastilom iz člena 5(1) in člena 20 navedene direktive. 
            
            
               Cilj delegirane direktive je prispevati k varovanju zdravja ljudi in okolja ter uskladiti določbe za delovanje notranjega trga na področju električne in elektronske opreme, in sicer z razveljavitvijo izjeme za uporabo sicer prepovedanih snovi za posebne namene, z določbami in pogoji iz direktive RoHS ter vzpostavljenim postopkom za prilagajanje prilog III in IV znanstvenemu in tehničnemu napredku.
            
            
               Delegirana direktiva ne vpliva na proračun EU.
            
            
               DELEGIRANA DIREKTIVA KOMISIJE (EU) .../…
            
            
               z dne 13.12.2021
            
            
               o spremembi Priloge III k Direktivi 2011/65/EU Evropskega parlamenta in Sveta glede izjeme za uporabo živega srebra v (kompaktnih) fluorescentnih sijalkah z enojnim podnožjem za splošno razsvetljavo zaradi prilagoditve znanstvenemu in tehničnemu napredku
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
         
         
            
               ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi
                  14
                ter zlasti člena 5(1), točka (b), Direktive,
            
            
               ob upoštevanju naslednjega:
            
            
               (1)Direktiva 2011/65/EU določa, da morajo države članice zagotoviti, da električna in elektronska oprema, dana na trg, ne vsebuje nevarnih snovi iz Priloge II k navedeni direktivi. Navedena omejitev se ne uporablja za nekatere izvzete vrste uporabe iz Priloge III k Direktivi.
            
            
               (2)Kategorije električne in elektronske opreme, za katere se uporablja Direktiva 2011/65/EU, so naštete v Prilogi I k navedeni direktivi.
            
            
               (3)Živo srebro je omejena snov iz Priloge II k Direktivi 2011/65/EU. 
            
            
               (4)Komisija je s Sklepom 2010/571/EU
                  15
                med drugim odobrila izjemo za uporabo živega srebra v (kompaktnih) fluorescentnih sijalkah z enojnim podnožjem za splošno razsvetljavo (v nadaljnjem besedilu: izjema), ki je zdaj navedena kot izjema 1(a), 1(b), 1(c), 1(d) in 1(e) v Prilogi III k Direktivi 2011/65/EU. Izjema je v skladu s členom 5(2), drugi pododstavek, točka (a), navedene direktive prenehala veljati 21. julija 2016.
            
            
               (5)Živo srebro se uporablja v (kompaktnih) fluorescentnih sijalkah z enojnim podnožjem za proizvodnjo ultravijolične svetlobe, ki se nato s fluorescentnim premazom na sijalki pretvori v vidno svetlobo.
            
            
               (6)Komisija je 19. decembra 2014 in 15. januarja 2015 prejela zahtevka za obnovitev izjeme (v nadaljnjem besedilu: zahtevka za obnovitev), kar je v roku iz člena 5(5) Direktive 2011/65/EU, en zahtevek pa je bil nato 20. januarja 2020 posodobljen. V skladu s členom 5(5), drugi pododstavek, Direktive 2011/65/EU ostane izjema veljavna, dokler se ne sprejme odločitev o zahtevku za obnovitev.
            
            
               (7)V oceni zahtevkov za obnovitev, pri kateri sta bila upoštevana razpoložljivost nadomestkov in družbeno-ekonomski vpliv nadomestitve, je bilo ugotovljeno, da so zadostno zanesljivi nadomestki brez živega srebra za vrste sijalk, ki jih zajema izjema, že široko dostopni ter da je nadomestitev živega srebra v teh sijalkah znanstveno in tehnično izvedljiva. Poleg tega je bilo v navedeni oceni ugotovljeno, da bodo prednosti nadomestitve jasno odtehtale vse negativne vplive.
            
            
               (8)Ocena zahtevkov za obnovitev je vključevala posvetovanja z deležniki v skladu s členom 5(7) Direktive 2011/65/EU. Pripombe, prejete med temi posvetovanji, so bile javno dostopne na posebnem spletišču.
            
            
               (9)Ker pogoji iz člena 5(1), točka (a), Direktive 2011/65/EU niso več izpolnjeni, bi bilo treba zahtevka za obnovitev zavrniti. 
            
            
               (10)Datum izteka izjeme bi bilo treba določiti v skladu s členom 5(6) navedene direktive.  Določiti bi bilo treba najzgodnejši možni datum 12 mesecev od odločitve Komisije o razveljavitvi izjeme, saj ni praktičnih okoliščin, ki bi upravičevale daljši čas izteka izjeme, zlasti ob upoštevanju, da so številne zadevne sijalke zajete tudi v Uredbi Komisije (EU) 2019/2020, ki določa minimalne zahteve glede energijske učinkovitosti, ki jih je treba upoštevati za dajanje izdelkov na trg, kar bo pomenilo, da se navedene sijalke dejansko od 1. septembra 2021 ne bodo več dajale na trg.   
            
            
               (11)Direktivo 2011/65/EU bi bilo zato treba ustrezno spremeniti –
            
            
               SPREJELA NASLEDNJO DIREKTIVO:
            
            
               Člen 1
            
            
               Priloga III k Direktivi 2011/65/EU se spremeni, kakor je navedeno v Prilogi k tej direktivi.
            
            
            
               Člen 2 
            
            
               1.Države članice sprejmejo in objavijo zakone in druge predpise, potrebne za uskladitev s to direktivo, najpozneje do [zadnji dan 6. meseca po datumu začetka veljavnosti te direktive]. Besedilo navedenih predpisov takoj sporočijo Komisiji.
            
            
               Navedene predpise uporabljajo od [zadnji dan 6. meseca po datumu začetka veljavnosti te direktive + 1 dan].
            
         
         
            
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.Države članice Komisiji sporočijo besedila bistvenih določb nacionalne zakonodaje, sprejetih na področju, ki ga ureja ta direktiva.
            
            
               Člen 3
            
            
               Ta direktiva začne veljati dvajseti dan po objavi v Uradnem listu Evropske unije.
            
            
               Člen 4
            
            
               Ta direktiva je naslovljena na države članice.
            
            
               V Bruslju, 13.12.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 174, 1.7.2011, str. 88.
               
               
                  
                     (2)
                  
                        UL L 396, 30.12.2006, str. 1.
               
               
                  
                     (3)
                  
                        Seznam je na voljo na spletnem naslovu: 
                  https://ec.europa.eu/environment/waste/rohs_eee/adaptation_en.htm
                  .
               
               
                  
                     (4)
                  
                        
                  https://rohs.exemptions.oeko.info/index.php?id=229
                  .
               
               
                  
                     (5)
                  
                        Končno poročilo o študiji je na voljo na 
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .
               
               
                  
                     (6)
                  
                        Obdobje posvetovanja: od 21. avgusta 2015 do 16. oktobra 2015, 
                  https://rohs.exemptions.oeko.info
                  .
               
               
                  
                     (7)
                  
                        
                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_ 
                  20190729_Final.pdf
                  .
               
               
                  
                     (8)
                  
                        
                  
                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383
                  
                  , od strani 92.
               
               
                  
                     (9)
                  
                  
                        
                     https://ec.europa.eu/environment/waste/rohs_eee/studies_rohs1_en.htm
                     . 
                  
               
               
                  
                     (10)
                  
                        Seznam potrebnih upravnih ukrepov je objavljen na 
                  spletišču Komisije
                  . V Medinstitucionalnem registru delegiranih aktov na 
                  https://webgate.ec.europa.eu/regdel/#/home
                   si lahko ogledate, v kateri fazi je trenutno vsak posamezen osnutek delegiranega akta.
               
               
                  
                     (11)
                  
                        Posodobitev družbeno-ekonomske ocene iz leta 2020 je vključevala kompaktne fluorescentne sijalke brez vgrajene krmilne naprave (CFLni), linearne fluorescentne sijalke s premerom cevi 9–17 mm (npr. T5) in 17–28 mm (npr. T8).
               
               
                  
                     (12)
                  
                        Glej prejšnjo opombo.
               
               
                  
                     (13)
                  
                        Zadevne izdelke ureja tudi Uredba Komisije (EU) 2019/2020 z dne 1. oktobra 2019 o določitvi zahtev za okoljsko primerno zasnovo svetlobnih virov in ločenih krmilnih naprav, ki se uporablja od 1. septembra 2021. V nasprotju z Direktivo 2011/65/EU zakonodaja o okoljsko primerni zasnovi ne omejuje snovi v izdelkih, temveč določa zahteve glede energijske učinkovitosti, ki jih je treba upoštevati, da se izdelki lahko dajo na trg. Kompaktne fluorescentne sijalke z vgrajenimi krmilnimi napravami (CFLi) se od 1. septembra 2021 dejansko ne bodo dajale na trg, saj niso skladne s temi zahtevami glede energijske učinkovitosti. Uredba Komisije (EU) 2019/2020 opredeljuje vsebnost živega srebra kot pomemben okoljski vidik v življenjskem ciklu svetlobnega vira, vendar priznava, da uporabo nevarnih snovi, vključno z živim srebrom v svetlobnih virih, ureja Direktiva 2011/65/EU. 
               
               
                  
                     (14)
                  
                        UL L 174, 1.7.2011, str. 88.
               
               
                  
                     (15)
                  
                        Sklep Komisije 2010/571/EU z dne 24. septembra 2010 o spremembi Priloge k Direktivi 2002/95/ES Evropskega parlamenta in Sveta glede izjem v zvezi z uporabo svinca, živega srebra, kadmija, šestvalentnega kroma, polibromiranih bifenilov ali polibromiranih difenil etrov zaradi prilagoditve znanstvenemu in tehničnemu napredku (UL L 251, 25.9.2010, str. 28).
               
            
      
    ---documentbreak--- 
      
         
         
            
               PRILOGA 
            
            
               Vnosi 1, 1(a), 1(b), 1(c), 1(d) in 1(e) v Prilogi III k Direktivi 2011/65/EU se nadomestijo z naslednjimi:
            
            
                     
                        Izjema
                     
                  
                  
                     
                        Področje in datumi veljavnosti
                     
                  
               
                     
                        „1.
                     
                  
                  
                     
                        Živo srebro v (kompaktnih) fluorescentnih sijalkah z enojnim podnožjem, ki ne presega (na razelektritveno cevko):
                     
                  
                  
                     
                  
               
                     
                        1(a)
                     
                  
                  
                     
                        za splošno razsvetljavo < 30 W: 2,5 mg
                     
                  
                  
                     
                        Preneha veljati [Urad za publikacije: 12 mesecev po objavi Delegirane direktive v Uradnem listu]
                     
                  
               
                     
                        1(b)
                     
                  
                  
                     
                        za splošno razsvetljavo ≥ 30 W in < 50 W: 3,5 mg
                     
                  
                  
                     
                        Preneha veljati [Urad za publikacije: 12 mesecev po objavi Delegirane direktive v Uradnem listu]
                     
                  
               
                     
                        1(c)
                     
                  
                  
                     
                        za splošno razsvetljavo ≥ 50 W in < 150 W: 5 mg
                     
                  
                  
                     
                        Preneha veljati [Urad za publikacije: 12 mesecev po objavi Delegirane direktive v Uradnem listu]
                     
                  
               
                     
                        1(d)
                     
                  
                  
                     
                        za splošno razsvetljavo ≥ 150 W: 15 mg
                     
                  
                  
                     
                        Preneha veljati [Urad za publikacije: 12 mesecev po objavi Delegirane direktive v Uradnem listu]
                     
                  
               
                     
                        1(e)
                     
                  
                  
                     
                        za splošno razsvetljavo s krožno ali kvadratno strukturno obliko in premerom cevi ≤ 17 mm: 5 mg
                     
                  
                  
                     
                        Preneha veljati [Urad za publikacije: 12 mesecev po objavi Delegirane direktive v Uradnem listu]“